Ọjà Onitsha tí a tún mọ̀ ní Ọjà Onitsha àkọ́kọ́ jẹ́ ọ̀kan nínú àwọn ọjà tí ó tóbi júlọ ní ìwọ̀-òòrù Áfíríkà èyí tí ó dá lóríi bí ó ti tóbi tó àti oríṣiríṣi ọjà tí ó wà níbẹ̀. Ọjà yí fìdí kalẹ̀ sí ìlú Onitsha, olú-ìlú ìṣòwò ti Ìpínlẹ̀ Anámbra ní gúúsù ìla-òòrùn Naijiria. Ẹgbẹ́ oníṣòwò ọjà Onitsha tí àdàpè rẹ ńjẹ́ OMATA, èyítí ìgbàgbọ wà pé ó jẹ́ ọ̀kan lára àwọn ẹgbẹ́ ọlọ́jà tí ó gbajúmò ní àgbáyé ni ó ńṣe àkóso ọjà yí. Púpọ̀ nínú àwọn tí ó ní ìmọ̀ nípa gbígbé ọjà wọlé láti ìla-òòrùn orílẹ̀-èdè Nàìjíríà ni wón ní olórí ọfiisi wọn ní inú ojà yìí. Àpapọ̀ àwọn oníṣòwò ní agbègbè náà máa ńmú ó kéré jú àwọn ẹrù bíi méfà tí tọọnu wón jẹ́ ogójì (àwọn àpótí tí ẹsè wọn tó ogójì) àwọn ẹrù lọ́dọọdún. Díẹ̀ nínú àwọn olúgbéọjá wọlé pàtàkì máa nkó ọjà tí ó lé díẹ̀ ní ọgọ́rùn ún tí àwọn tọọnu wọn jẹ́ ogójì wọlé ní ọdún kan. Àwọn ọjà wọnyí pẹlú ohun-ọ̀ṣọ́ aṣọ, ilé, ilé-iṣẹ́ àti ohun èlò ọfiisi.